Lav et referat af nedenstående tekst:

Tekst:
Faglig konsulent John Andersen troede ikke sine egne øjne da han læste indholdet af en anonym kuvert, han fandt i postkassen i sit sommerhus. Kuverten indeholdt et trusselbrev med følgende ordlyd: Til dig dit fede bøssesvin. Det var en fin dom du gav Mogens. Det er helt fint i bøsser holder sammen, fra nu af, godt råd til dig, sælg dit sommerhus ellers vil der ske noget med dig og huset Hilsen Fra nogle Løkkenborgere Vi kommer igen september- Oktober. - Jeg blev dybt rystet. Så blev det afløst af raseri og sådan har jeg det stadigvæk. Jeg vil simpelthen ikke finde mig i det her, siger faglig konsulent, John Andersen, NNF til TV2Nord. I februar i år stadfæstede landsretten en erstatning på 100.000 kroner til en homoseksuel bagersvend, fordi hans mester havde chikaneret ham. Under hele sagen, der startede tilbage i 2005, havde John Andersen som faglig konsulent hjulpet bagersvenden. Den indsats betød, at han i 2007 blev hædret med titlen "Årets Laks" af Landsforeningen for Bøsser og Lesbiske. I den foreningen har man aldrig tidligere hørt om lignende sager. - Jeg er dybt rystet over at det nu også går i næste led. Her er en person der har støttet bagersvenden og nu skal han også udsættes for chikane, siger talsmand Kenneth Engberg fra Landsforeningen for Bøsser og Lesbiske til TV2/NORD. John Andersen har nu meldt sagen til Nordjyllands Politi.

Referat:
En faglig konsulent fra NNF er blevet truet på livet, efter han havde hjulpet en homoseksuel bagersvend, til at få erstatning for chikane.